cyanic-selkie/wikianc huggingface dataset:
Huumausainerikos Suomessa
Rattijuopumus ja törkeä rattijuopumus
Jos rattijuopumuksessa rikoksentekijä on käyttänyt muuta huumaavaa ainetta kuin alkoholia tai tällaista ainetta ja alkoholia niin, että hänen kykynsä tehtävän vaatimiin suorituksiin on tuntuvasti huonontunut, ja olosuhteet ovat sellaiset, että rikos on omiaan aiheuttamaan vaaraa toisen turvallisuudelle, rikoksentekijä on tuomittava törkeästä rattijuopumuksesta vähintään 60 päiväsakkoon tai vankeuteen enintään kahdeksi vuodeksi.
Vastaavasti vesi-, ilma- ja junaliikennejuopumuksista tuomitaan sakkoon tai vankeuteen enintään kahdeksi vuodeksi.
Syytteestä tai tuomitsemisesta luopuminen ja huomautusmenettely
1.9.2001 tuli voimaan laki rikoslain muuttamisesta ja siinä rikoslain 50 luvun 7§:ssä säädetään toimenpiteistä luopumisesta. Sen mukaan huumausaineen käytöstä ja huumausaineen käyttöön liittyvästä muusta 50 luvussa mainitusta rikoksesta voidaan jättää syyte nostamatta tai rangaistus tuomitsematta, jos rikosta on huumausaineen määrä ja laatu, käyttötilanne sekä olosuhteet muutoinkin huomioon ottaen pidettävä kokonaisuutena arvostellen vähäisenä. Syyte voidaan myös jättää nostamatta tai rangaistus tuomitsematta, jos tekijä on hakeutunut sosiaali- ja terveysministeriön hyväksymään hoitoon.
Edellä mainitussa laissa säädettiin myös että huumausaineen käyttörikoksesta on tuomittava sakkoon tai vankeuteen enintään kuudeksi kuukaudeksi. Uudistuksella ei ollut tarkoitus ankaroittaa huumausaineen käytöstä tai hallussapidosta omaa käyttöä varten tuomittavien rangaistusta. Alkuvuodesta 2006 julkaistun oikeuspoliittisen tutkimuslaitoksen suorittaman tutkimuksen mukaan näyttäisi siltä, että rangaistusmääräysmenettelyä on käytetty sellaisiin huumausaineen käyttörikostapauksiin, joihin olisi voinut soveltaa lievempää seuraamusta, kuten huomautusmenettelyä tai seuraamusluonteista syyttämättäjättämispäätöstä. Tämän johdosta sisäasiainministeriö antoi Poliisille ohjeen Huumerikosasioiden kirjaamisesta 18.12.2006 ja tarkensi sitä 2.5.2007.
Esitutkintalain 4 ja 43 §:n mukaan esitutkinta saadaan jättää toimittamatta sellaisen rikoksen johdosta, josta ei ole odotettavissa ankarampaa rangaistusta kuin sakkoa ja jota on kokonaisuudessaan pidettävä ilmeisen vähäisenä. Esitutkintaviranomainen voi antaa rikokseen syyllistyneelle suullisen tai kirjallisen huomautuksen.
Youth Against Drugs ja A-klinikkasäätiö esittivät vuonna 2012, että kannabiksen kohdalla huomautusmenettelyn käyttöä sanktiona ja seuraamuksena pitäisi soveltaa pääsääntöisesti, silloin kun käyttöön ei liity epäilyä muusta rikollisesta toiminnasta ja että rekisterimerkinnöistä olisi syytä luopua, sillä merkintä saattaa heikentää nuoren opiskelu- ja työnsaantimahdollisuuksia.
Hyväksyttävä hoito
Rikoksentekijän on oman terveytensä vuoksi ja mahdollisesti rikosseuraamuksen välttämiseksi hakeuduttava hoitoon huumeongelmastansa selvitäkseen. Mikä tahansa hoito toimenpiteistä luopumiseksi ei kuitenkaan ole rikoslain mukaan hyväksyttävää. Hyväksyttävää hoitoa ovat julkisella rahoituksella järjestetyt tai julkista rahoitusta saavat sosiaali- ja terveydenhuollon hoitopalvelut. Tällöin ovat monipuolisesti yleisesti käytössä olevat sosiaali- ja terveydenhuollon hoitopalvelut sekä hoidot lääkärin, psykologin tai psykoterapeutin yksityisvastaanotolla. Sosiaali- ja terveysministeriö antaa tarkemmat yleisohjeet siitä, mikä on hyväksyttävää hoitoa.
Tärkeää on huomata, että hoitoon hakeutuminen ei ole mikään "automaatti", jolla rikosoikeudellisesta seuraamuksesta ja toimenpiteistä luovutaan. Syyttäjällä ja tuomioistuimella on itsenäinen harkintavalta arvioida onko syyttämättä tai tuomitsematta jättäminen perusteltua mikäli rikoksentekijä on hakeutunut hoitoon. Hyväksyttyyn hoitoon hakeutuneen rikoksentekijän etu koskien rangaistusta on useimmiten kuitenkin vain lievempi tuomio.
Huumausainerikoksen valmistelu
Huumausainerikoksen valmisteluun syyllistyy se, joka tehdäkseen edellä tarkoitetun rikoksen valmistaa, tuo maahan, hankkii tai vastaanottaa tällaisen rikoksen tekemiseen soveltuvan välineen, tarvikkeen tai aineen, on tuomittava huumausainerikoksen valmistelusta sakkoon tai vankeuteen enintään kahdeksi vuodeksi.
Säätämällä jo valmistelun rangaistavaksi, lainsäätäjä tahtoo osoittaa suhtautuvansa erityisen paheksuvasti huumausainerikokseen. Samalla helpotetaan taistelua ammattirikollisuutta vastaan. Esimerkiksi huumelaboratorion olemassaolon todistaminen oikeudessa voi olla melko helppoa kotietsinnän tulosten perusteella, kun taas laboratorion käyttöä ja sen laajuutta on vaikeampi osoittaa. Tällöin syyttäjä saa kuitenkin laboratorion omistajlle rangaistuksen jo valmistelu-pykälän perusteella, mihin yleensä liittyy laboratorion menetys valtiolle.
Yleensä rikoksen valmistelu ei ole Suomen rikoslaissa rangaistavaa. Eräänä syynä on rikosten erilainen luonne ja niihin syyllistyvien asema yhteiskunnassa. Huumausainerikoksen valmisteluun liittyvä "soveltuva väline, tarvike tai aine" on jotain, mitä tavallisella kansalaisella ei yleensä ole hallussaan hyväksyttävästä syystä vaan kyseessä on laboratoriolaitteisto tai teollinen kemikaali. Tuomioistuin voi erittäin suurella varmuudella erottaa tavallisen keskiluokkaiseen elämän tai hyväksyttävän teollisen toimeliaisuuden rikollisena pidetyn alakulttuurin toiminnasta. Toisaalta murhat ja muut väkivaltarikokset tehdään Suomessa yleensä laillisilla aseilla tai joka kodista löytyvillä työkaluilla, joiden hallussapitoon on lukuisia hyväksyttäviä syitä. Lisäksi tämäntapaiset rikokset ovat yleensä huomattavasti helpompia tutkia, joten niihin ei tarvitse puuttua jo varhaisessa vaiheessa.
Huumausainerikoksen edistäminen
Huumausainerikoksen edistämisestä tuomitaan henkilö
Huumausainerikoksen edistämisestä on tuomitaan jollei teko ole rangaistava osallisuutena huumausainerikokseen tai törkeään huumausainerikokseen, huumausainerikoksen edistämisestä sakkoon tai vankeuteen enintään kahdeksi vuodeksi.
Hwaseong
Hwaseong (, hanja 華城市) on kaupunki Etelä-Korean Gyeonggin maakunnassa. Se sijaitsee linnuntietä 43 kilometriä Soulista etelälounaaseen. Vuonna 2016 kaupungin väkiluvuksi arvioitiin 640 890.
Painin maailmanmestaruuskilpailut 2007
Vuoden 2007 painin maailmanmestaruuskilpailut järjestettiin 16.–23. syyskuuta Bakussa, Azerbaidžanissa. Kisojen ohjelmaan kuuluivat kreikkalais-roomalainen paini, vapaapaini ja naispaini.
56 (luku)
56 (viisikymmentäkuusi) on luonnollinen luku, jota edeltää luku 55 ja seuraa luku 57.
Koovee (salibandy)
Koovee on tamperelainen urheiluseura, jonka alaisuudessa toimii salibandyjaosto. Lisenssipelaajamäärällä mitattuna se on Suomen suurin salibandyseura. Seurassa oli toukokuussa 2008 34 joukkuetta ja yli tuhat lisenssipelaajaa.
Miesten edustusjoukkue pelaa Suomen toiseksi korkeinta sarjatasoa Divaria. Naisten edustusjoukkue pelaa puolestaan Suomen korkeinta sarjatasoa Salibandyliigaa Seuralla on juniorijoukkueita poikien A-F ja tyttöjen B-E ikäluokissa. Nuoremmille seura järjestää salibandykerhoja. Seuralle on myönnetty Nuori Suomi -sinetti laadukkaasta juniorityöstä.
Historia
Kooveen salibandyjaosto perustettiin keväällä 1996, kun Manse Unitedin miesten ja naisten edustusjoukkueet siirtyivät Kooveen alaisuuteen. Heti ensimmäisellä kaudella miesten joukkue voitti I-divisioonan ja nousi kauden päätteeksi mestaruussarjaan. Vierailu ylimmällä sarjaportaalla oli kuitenkin vain kauden mittainen, sillä kauden 1997–1998 lopuksi joukkue putosi mestaruussarjasta. Seuraavat kaudet miesten edustusjoukkue pelasi I-III-divisioonissa, kunnes liigassa pelaava Tampereen Gunners keväällä 2008 siirsi miesten ja poikien toimintansa Kooveen alaisuuteen, jolloin syntyi yhdistelmäjoukkue G-KooVee. Miehet pelasivat liigaa nimellä G-KooVee kauden 2008–2009, mutta kaudesta 2009–2010 nimenä on Koovee.
Kooveen naisten joukkue pelasi salibandyliigaa kolme kautta, vuodesta 1996 vuoteen 1999. Kahden puolivälieriin päättyneen kauden jälkeen joukkue putosi kauden 1998–1999 keväällä I-divisioonaan. Muutamien hyvin menneiden I-divisioonan kausien jälkeen joukkue nousi kauden 2007–2008 päätteeksi takaisin ylimmälle sarjatasolle.
Lil Scrappy
thumb|Lil Scrappy Lil Scrappy (oik. Darryl Kevin Richardson, s. 19. tammikuuta 1984 Atlanta, Georgia, Yhdysvallat) on yhdysvaltalainen rap-muusikko.
Koovee (salibandy)
Historia
Junioritoiminta seurassa alkoi heti jaoston perustamisen jälkeen. Aluksi junioripelaajien ja -joukkueiden määrä oli melko pieni, mutta vuosituhanteen vaihteesta alkaen sählykerholaisten ja salibandyjuniorien määrä on kasvanut kovalla vauhdilla. Tällä hetkellä tarjontaa löytyy pojissa kaikille ikäluokille ja tytöissä ikäryhmille A-E. Valikoimaa täydentävät vielä sählykerhot. Juniorityö on seurassa tärkeässä roolissa ja SSBL luovutti siitä tunnustukseksi syksyllä 2004 Nuori Suomi -sinetin.
Morane-Saulnier MS 50C
right|thumb|300 px|Morane-Saulnier MS 50C (MS-52) [[Keski-Suomen ilmailumuseo|Keski-Suomen ilmailumuseossa.]] Morane-Saulnier M.S.50C oli ranskalainen, Morane -veljesten ja Raymond Saulnierin 1920-luvulla kehittämä koulukone, jonka ensilento tapahtui vuonna 1924. Yksitasoinen, puurakenteinen ja kankaalla verhoiltu kaksipaikkainen kone suunniteltiin koulutuskoneeksi ja matkailukoneeksi. Kone oli yksi viimeisistä, joissa oli pyörivä tähtimoottori, 130-hevosvoimainen Clerget 9B.
Käyttö Suomessa
Suomen Ilmavoimat hankki 1925 kuusi Moranen lentokonetta, jotka olivat koulutuskäytössä vuoteen 1932 asti. Keski-Suomen ilmailumuseossa on entisöitynä esillä konetyypin ainoa säilynyt yksilö.
Carcross
Carcross, alun perin Caribou Crossing, on 301 (2016) asukkaan kylä Yukonissa Kanadassa. Kylä sijaitsee Lake Bennett- ja Nares Lake -järvien rannalla, 68 kilometriä etelälounaaseen Whitehorsen kaupungista. Tagish Roadin toinen päätepiste sijaitsee Carcrossissa. Kaupunkiin johtaa myös kapearaiteinen rautatie, White Pass and Yukon Route.
Historia
Aiemmin Caribou Crossingina tunnettu paikka toimi tlingit- ja tagish-heimojen kalastajien ja metsästäjien leiripaikkana. Alueelta on löydetty 4 500 vuoden ikäisiä alkuperäisasukkaiden esineitä.
Nimi Caribou Crossing on peräisin järvien välisestä kapeasta maakannaksesta, jota caribut eli porot käyttivät muuttoreittinään. Klondiken kultaryntäyksen aikana porotokka hävitettiin sukupuuttoon, mutta kannan elvytysohjelman myötä alueella on noin 450 yksilön porotokka.
Caribou Crossingin kylä perustettiin 1896 kultaryntäyksen aikaan. Tuolloin paikka oli suosittu kullanetsijöiden pysähdyspaikka. Kylässä oli myös lennätintoimisto, ja se toimi myös Yukonjoen alueen yhteyspisteenä.
1900-luvun alussa hopean kaivaminen aloitettiin läheisessä Conradin pikkukaupungissa. Hopeaesiintymät olivat kuitenkin pieniä ja kaivosteollisuus päättyi pian.
Vuonna 1904 Caribou Crossing sai nykyisen nimensä. Nimenvaihdoksen syynä olivat postinkulun epäselvyydet: epäselvyyksiä syntyi, koska lähellä Carcrossia Brittiläisessä Kolumbiassa sijaitsee Cariboon kylä.
Kylä
Väestönlaskentatietojen mukaan kylän asukasluku vuonna 1996 oli 196, vuonna 2001 152, vuonna 2006 311 ja vuonna 2016 301.Vuonna 2001 kylässä oli 115 taloutta. Asukastiheys (2016) on 18,7 asukasta neliökilometrillä. Kylän pinta-ala on 16,14 neliökilometriä.
Jäähdytyselementti
thumb|right|200px|Erilaisia jäähdytyslevyjä thumb|Tuulettimella varustettu jäähdytyssiili [[henkilökohtainen tietokone|henkilökohtaisen tietokoneen suorittimen päällä. Oikealla näkyvä pienempi siili kuuluu emolevyllä olevalle piirisarjalle.]]
Jäähdytyselementti (jäähdytyslevy, jäähdytysripa, jäähdytysprofiili, jäähdytyssiili; ) on "lämpönielu", alumiinista tai muusta lämpöä hyvin johtavasta metallista valmistettu passiivinen komponentti, jolla johdetaan lämpöä pois sähköisestä komponentista ympäröivään ilmaan.
Vastaavanlaista rakennetta käytetään myös ilmajäähdytteisten sähkö- ja polttomoottoreiden sekä muiden kuumenevien koneenosien jäähdytyksessä. Tällöin pinta-alaa lisäävistä muodoista käytetään usein nimitystä jäähdytysrivat.
Rakenne ja käyttö
Jäähdytyselementin ideana on lisätä laitteen tai komponentin pinta-alaa, jolloin lämmön johtuminen ympäröivään ilmaan tehostuu. Useimmiten jäähdytyselementti koostuu litteästä levystä, jossa on lukuisia ulokemaisia osia. Jäähdytyselementti kiinnitetään komponenttiin lämpöä johtavalla liimalla tai puristetaan tiukasti komponenttia vasten esimerkiksi ruuvin tai jousen avulla. Usein väliin laitetaan ohut kerros pehmeää lämpöä johtavaa levyä tai lämpöä johtavaa tahnaa, jotta lämmön siirtyminen komponentista jäähdytyselementtiin olisi mahdollisimman tehokasta.
Yleisimpiä valmistusaineita ovat alumiini ja kupari. Kuparia käytettäessä myös elementin massa voi muodostua ongelmaksi rasittaen komponentteja fyysisellä kuormalla.
Aiheesta muualla
Dissipador
Austin Lane Crothers
Austin Lane Crothers (17. toukokuuta 1860 Conowingo, Maryland - 25. toukokuuta 1912) oli yhdysvaltalainen demokraattipoliitikko. Hän oli Marylandin osavaltionkongressin senaattorina vuosina 1898-1901 ja Marylandin kuvernööri vuosina 1908-1912. Kuvernöörikautensa päätyttyä tammikuussa 1912 Crothers vetäytyi politiikasta ja kuoli muutamaa kuukautta myöhemmin. Hänet on haudattu West Nottingham Presbyterian Cemetery -hautausmaalle kotiseudulleen Cecilin piirikuntaan.
Siviiliammatiltaan Crothers oli lakimies. Hän valmistui Marylandin yliopistosta vuonna 1890 ja sai samana vuonna oikeuden lakimiehenä toimimiseen.
Pilar (1881)
Pilar oli Espanjan laivaston vuonna 1881 valmistunut rautarunkoinen Pilar-luokan tykkivene, joka oli suunniteltu palvelemaan Espanjassa.
Valmistus
Alus tilattiin Cartaenasta. Alus valmistui vuonna 1881.
Palvelus
Espanjan-Yhdysvaltain sodan alkaessa alus oli Cartagenassa. Aluksen myöhempi kohtalo on tuntematon.
Maapallon veden alkuperä
Maapallon veden alkuperä on yhä tutkijoille epäselvä. Monesti Maan veden sanotaan olevan lähtöisin vesipitoisista pikkuplaneetoista tai komeetoista, joita törmäsi Maahan sen syntyessä. Tämän mukaan Maan vesi on vanhempaa kuin itse Maa. Muita mahdollisia rinnakkaisia, toissijaisia ja täydentäviä veden lähteitä ovat hydraattimineraalien hajoaminen, tulivuorista purkautuva vesihöyry sekä purppurarikkibakteerien aiheuttamat kemialliset reaktiot.
Yleistä
Maan veden ajatellaan usein tulleen muualta maapallon synnyn jälkeen, koska Maata on sanottu kuumaksi pitkän aikaa syntymisensä jälkeen. Monet seikat kuitenkin viittaavat Maan jäähtyneen melko nopeasti. Myöskään Kuun synnyttänyt jättitörmäys ei sulattanut koko maata ja säilöi vettä. Lisäksi ringwoodiitti-niminen mineraali pystyy varastoimaan vettä suurissa paineissa ja lämpötiloissa.
Säilöntäaine
Säilöntäaine on luonnollinen tai synteettinen aine, jota voidaan lisätä tuotteisiin ja jonka tarkoitus on ehkäistä tai vähentää tuotteen pilaantumista. Sitä voidaan lisätä muun muassa elintarvikkeisiin, lääkeaineisiin, maaleihin tai biologisiin näytteisiin.
Maapallon veden alkuperä
D/H-suhde
Veden koostumus on kemiallisesti H2O. Näin vesi koostuu vedystä ja hapesta. Vety voi olla kevyttä vetyä, protiumia, tai raskasta vetyä, deuteriumia. Tavallista kevyttä vetyä merkitään H:lla ja raskasta vetyä D:llä. Vertaamalla eri taivaankappaleiden vesien D/H-suhteita voidaan yrittää päätellä veden alkuperää.
Säilöntäaine
Elintarvikkeiden säilöntäaineet
thumb|290px|Esimerkki säilöntäaineen (E202 eli [[kaliumsorbaatti), ja säilyvyyttä parantavan hapettumisenestoaineen (E300 eli C-vitamiini) ja säilönnässä usein käytetyn happamuudensäätöaineen (E330 eli sitruunahappo) merkinnästä omenasosepurkin tuoteselosteessa.]] Elintarvikkeiden lisäaineluettelossa E-koodilukujen E200–E299 yhdisteitä kutsutaan säilöntäaineiksi. Aineet suojaavat elintarvikkeita pieneliöiden aiheuttamalta pilaantumiselta ja/tai terveydelle haitallisten pieneliöiden – kuten bakteerien ja sienten (esim. hiivat ja homeet) – kasvulta. Tarkoituksena on estää elintarvikkeen mätäneminen, homehtuminen tai käyminen. Kemiallisia lisäaineita hyödyntävä säilöntä vähentää myös bakteerien ja homeiden tuottamien myrkyllisten yhdisteiden syntymisriskiä. Elintarvikkeiden säilöntäaineita käytetään usein joko pelkästään tai yhdessä muiden elintarvikkeiden säilöntätapojen kanssa.
Maapallon veden alkuperä
D/H-suhde
Auringolla ja jättiläisplaneetoilla on pieni D/H-suhde. Auringossa on deuteriumia suhteessa vetyyn paljon vähemmän kuin Maassa. Monissa komeetoissa, tähtienvälisessä avaruudessa ja Saturnuksen Enceladus-kuussa on enemmän deuteriumia kuin Maan valtamerissä. Joissain komeetoissa deuteriumia on yhtä paljon kuin Maassa. Asteroideissa on joko yhtä paljon kuin Maassa, tai enemmän
Säilöntäaine
Elintarvikkeiden säilöntäaineet
Säilöntäaineiden teho perustuu usein elintarvikkeen happamuuden muuttamiseen, jolloin niitä kutsutaan happamuudensäätöaineiksi. Myös hapettumisenestoaineilla (E300–E399, E450–E452) on säilöviä ominaisuuksia, sillä ne suojaavat elintarvikkeita hapettumisen aiheuttamalta pilaantumiselta, kuten rasvan härskiintymiseltä ja värinmuutoksilta.
Maapallon veden alkuperä
Pikkuplaneetoista?
Hyvin vanhoina pidetyissä kivisissä hiilipitoisissa meteoriiteissa ja pikkuplaneetoissa tiedetään olevan melko runsaasti vettä. Koska pikkuplaneettoja ja meteoriitteja yhäkin törmää maahan, on luontevaa ajatella, että Maan vesi olisi peräisin niistä. Maan synnyn aikoihin pikkuplaneettapommitus oli nykyiseen verrattuna paljon taajempaa.
Säilöntäaine
Elintarvikkeiden säilöntäaineet
Säilöntäaineiden haittavaikutuksia on kuvattu karkeasti esimerkiksi Elintarviketurvallisuusviraston Eviran julkaisussa (2018). Nitraatin ja nitriitin (E249–E252) osalta virasto viittaa aiempaan tieteelliseen riskiarvioon (Suomi et al, 2013). Kunkin lisäaineen nimi, E-koodi, lisäaineryhmä, alkuperä ja käyttötarkoitus sekä hyväksyttävä päivittäinen enimmäissaanti (ADI) on esitetty Eviran julkaisemassa lisäainetaulukossa.
Maapallon veden alkuperä
Pikkuplaneetoista?
Suurimmassa pikkuplaneetassa Cereksessä on vettä ehkä 25 % ja vanhimmissa hiilikondriitti-meteoriiteissa 22 %.
Monet maahan törmänneet pikkuplaneetat ovat peräisin ns. lumirajan takaa asteroidivyöhykkeeltä. Tähän viittaa pikkuplaneettavyöhykkeiltä tulleiden meteoriittien ja Maan merien alkuaineiden isotooppikoostumus, esim D/H-suhde.
Sami Yaffa – Sound Tracker
Sami Yaffa – Sound Tracker on Yle Teemalla esitettävä musiikkiohjelma, jossa Sami Yaffa matkustaa maailmalla ja tutustuu erilaisiin musiikkikulttuureihin ja muusikoihin. Sarja voitti parhaan musiikkiohjelman Kultaisen Venlan tammikuussa 2015 ja siitä on julkaistu Tommi Liimatan toimittama kirja. Toinen tuotantokausi alkoi lokakuussa 2015.
Maapallon veden alkuperä
Pikkuplaneetoista?
Erään teorian mukaan Maa sai vetensä, kun noin 85 % Maasta oli syntynyt.
Monien hiilikondriittien D/H-suhde on lähellä Maan veden D/H-suhdetta, mutta vaihtelee paljon.
Sami Yaffa – Sound Tracker
Ensimmäisen tuotantokauden jaksoissa Yaffan esittelemät matkakohteet olivat:
Benoît Paul Émile Clapeyron
Benoît Paul Émile Clapeyron (26. helmikuuta 1799 Pariisi – 28. tammikuuta 1864 Pariisi) oli ranskalainen insinööri ja fyysikko. Hän oli yksi termodynamiikan luojista.
Sami Yaffa – Sound Tracker
Toisen tuotantokauden aiheina ovat Jamaika, Senegal, Intia, Turkki ja Indonesia.
Helsingin juhlaviikkojen Huvilateltassa taltioitiin elokuussa 2014 serbialaisen KAL-yhtyeen ja Sami Yaffan yhteisesiintyminen. Yleisö osallistui videon tekoon kuvaamalla keikkaa. Elokuussa 2016 Sound Tracker tuli katsottavaksi Netflix-palveluun.
Benoît Paul Émile Clapeyron
Insinöörinä Clapeyron erikoistui höyryvetureiden suunnitteluun.
Maapallon veden alkuperä
Komeetoista?
Komeetat koostuvat enimmäkseen vedestä ja haihtuvista aineista. Myös komeettoja oli paljon Auringon, planeettojen ja Maan syntyaikoina. Usein on väitetty Maan saaneen vetensä komeetoista, jotka tulivat Neptunuksen radan takaa Kuiperin vyöhykkeeltä.
Hannu Laakkonen
Hannu Laakkonen (s. 21. elokuuta 1969) on suomalainen hevosvalmentaja. Hänen valmentamansa hevoset ovat voittaneet yli 100 lähtöä vuoden 2017 loppuun mennessä. Hän kuuluu Laakkosen liikemiessukuun. Hän on muun muassa Pohjois-Karjalan Kirjapainon hallituksen jäsen. Hänen isänsä oli liikemies Reino Laakkonen ja veljensä on pääomasijoittaja Mikko Laakkonen.
Benoît Paul Émile Clapeyron
Clausius–Clapeyronin yhtälö on nimetty Clapeyronin ja Rudolf Clausiuksen mukaan.
Maapallon veden alkuperä
Komeetoista?
Maan vesi saattaa olla peräisin sekä asteroideista että komeetoista. Komeettojen isotooppikoostumus selittää vain puolet Maan vedestä. Hartley 2 -komeetalla on sama D/H-isotooppisuhde kuin Maan valtamerissä, mutta Rosetta-luotaimen tutkimalla komeetalla on deuteriumia suhteessa vetyyn kolme kertaa niin paljon kuin Maan merissä. Monilla muilla komeetoilla kuten Halley, Hyakutake, Hale–Bopp, ja 67P/Tšurjumov–Gerasimenko on vesissään deuteriumia suhteessa kevyeen vetyyn kaksi kertaa niin paljon kuin Maan vesissä.
Planetesimaaleista?
Maa syntyi monien tutkijoiden mukaan pikkuplaneettoja muistuttaneista planetesimaaleista. Jotkut tutkijat ovat väittäneet, että Maan vesi olisi peräisin niistä kappaleista, joista kiersi suunnilleen Maan etäisyydellä Auringosta, ja joista Maa syntyi. Teorian rasitteena on, että sen aineen jossa Maa syntyi, uskotaan olleen hyvin kuumaa. On sen vuoksi kyseenalaista, onko vesihöyryä voinut tällöin sitoutua kiinteytyneisiin mineraaleihin riittäviä määriä.
Vapaita Lehtisiä
Vapaita Lehtisiä oli ensimmäisen sortokauden aikana 1901–1905 ilmestynyt maanalainen helsinkiläinen perustuslaillisten lehti. Samaan aikaan ilmestyi Tukholmassa samassa tarkoituksessa ruotsinkielinen Fria Ord, jota salakuljetettiin Suomeen. Lehden päätoimittaja oli filosofian tohtori Arvid Neovius. Lehdessä arvosteltiin voimakkaasti kenraalikuvernööri Nikolai Bobrikovia.
Vuonna 1903 Neovius karkotettiin Suomesta muiden perustuslaillisten johtajien mukana. Perustuslaillisten enemmistö pysyi Leo Mechelinin rauhanomaisen vastarinnan tiellä "Tukholman valtiopäivillä" maanpaossa 1903. Tuolloin vähemmistöön jääneet aktiivista vastarintaa kannattaneet aktivistit, joiden johtohahmoja Neovius oli, osittain erkanivat muista perustuslaillisista, mutta lehden levitys Suomessa jatkui.
Lehti piti Bobrikovin murhaa oikeutettuna tekona ja kirjoitti: "Ja me, jotka uskomme Eugen Schaumanin olleen välikappale oikeuden ja kaitselmuksen kädessä, kiitämme häntä siitä, mitä hän on tehnyt. Hän on antanut meille takaisin uskon, etteivät väkivalta ja vääryys saa ijankaikkisesti vallita."
26. toukokuuta
Aiheesta muualla
Katso myös: kalenteri ~ 25. toukokuuta, 27. toukokuuta
John Garang
John Garang de Mabior (23. kesäkuuta 1945 Bor – 30. heinäkuuta 2005 Etelä-Sudan) oli sudanilainen poliitikko ja kapinallisjohtaja. Hän johti Sudanin kansanvapautusarmeijaa (SPLA) Sudanin toisessa sisällissodassa vuosina 1983–2005. Sodan päätyttyä rauhansopimukseen hän toimi Sudanin 1. varapresidenttiä noin puolen vuoden ajan. Garang kuoli helikopterionnettomuudessa heinäkuussa 2005. Etnisyydeltään Garang oli dinka.
Wirimai Juwawo
Wirimai Juwawo (s. 7. marraskuuta 1980 Rusape, Manicaland) on zimbabwelainen kestävyysjuoksija. Hän kilpaili vuoden 2012 kesäolympialaisissa Lontoossa ja jäi miesten maratonissa 15. sijalle. Juwawon ennätysaika maratonissa on 2:12:38 (Danzhou, 2010) ja puolimaratonissa 1:01:38 (Port Elizabeth, 2009).
Yhdysvaltain 4. jalkaväkidivisioona
Toinen maailmansota
thumb|left|4. divisioonan joukkoja [[Normandian maihinnousussa Utah Beachilla.]] 4. jalkaväkidivisioona perustettiin uudelleen 1. kesäkuuta 1940 Fort Benningissä. Se saapui Isoon-Britanniaan vuonna 1944. Divisioona osallistui Normandian maihinnousuun ja Cherbourgin valtaukseen 25. kesäkuuta. Hurtgenin metsässä se osallistui kiivaisiin taisteluihin. Se kärsi tappioita yhteensä 4 097 kaatunutta ja 17 371 haavoittunutta.
Olli Kuokkanen
Jaakko Olavi (Olli) Kuokkanen (25. heinäkuuta 1919 Jaakkima – 17. elokuuta 1999 Oulu) oli suomalainen rakennusmestari ja kirjailija.
Kuokkanen valmistui teknikoksi Oulun teknillisestä koulusta 1954. Hän toimi rakennusmestarina muun muassa Oulun tie- ja vesirakennuspiirissä 1956–1982.
Armas Launis
thumb|220px|Armas Launis
Armas Emanuel Launis (vuoteen 1900 Lindberg; 22. huhtikuuta 1884 Hämeenlinna – 7. elokuuta 1959 Nizza, Ranska) oli suomalainen säveltäjä, kansanmusiikintutkija, musiikinopettaja, kirjailija ja toimittaja.
Säveltäjä
Vasta vuonna 2004 kantaesityksensä saanut Aslak Hetta perustuu musiikillisesti kuuteen saamelaiseen joikuun, ja sen aiheena on saamelainen kansanperinne, erityisesti kihlajaiset, uskomukset, loitsut ja rituaalitanssit. Ooppera on julkaistu myös äänitteenä 2005.
Vuonna 1934 valmistunut, esittämätön ooppera Noidan laulu sijoittuu myöhäiskeskiajan noitavainojen aikaan, ja sen juoni perustuu legendaan, jossa Pyhä Neitsyt asettuu luostarin jättäneen sisaren tilalle. Oopperan keskeisin tapahtumapaikka, nimeämätön luostari meren äärellä Pohjoismaissa, viittaa esikuvanaan vahvasti Naantalin luostariin. Oopperasta löytyy monia säveltäjän vierailla mailla saamia vaikutteita. Yleisen pohjasävyn teokselle antaa kuitenkin meri, jonka parista säveltäjä kertoo sukunsa olleen lähtöisin, ja joka oopperassa henkilöityy Pyhän Neitsyen, tässä "Merenäidin", kaikkien merenkävijöiden suojelushahmon, roolissa.
Esittämättömässä vuoden 1937 oopperassa Karjalainen taikahuivi Launis palaa vielä kerran karjalais- ja inkeriläisaiheisten sävelmien pariin. Teoksen johtoaiheet ovat peräisin Launiksen aiemmin suorittamilta kansanlaulujen tallennusmatkoilta Karjalaan, Inkeriin ja Viroon. Luonteeltaan laulunäytelmällinen ooppera kertoo koomillisen rakkaustarinan, jonka keskiössä ovat pienessä karjalaisessa kyläyhteisössä tapahtuvat sattumukset taioilla lumotun silkkihuivin ympärillä. Säveltäjän omakuvallisen hahmon voi nähdä eläköityneen postimestari Lingénin roolissa, joka taika- ja perinnetiedon kerääjänä haaveilee menneistä ajoista Karjalan taianomaisilla seuduilla. Oopperahahmona esiintyy myös kuuluisa inkeriläinen runolaulaja Larin Paraske, tässä nuoren, noin 30-vuotiaan leskinaisen roolissa. Launis sovitti oopperan musiikkiin perustuen neliosaisen sarjan Suite carélienne.
Vuonna 1939 kirjoitettu ja 1944 sävelletty, esittämätön kolminäytöksinen satuooppera Oli kerran... sisältää kirjavan henkilöhahmoston muun muassa kedonkukkia, sieniä, sammakoita, hoviväkeä, kuninkaita ja prinsessoja. Säveltäjän itse kirjoittama libretto on tarinaltaan alkuperäinen eikä perustu tunnettuihin lastensatuihin. Teos sisältää useita balettinumeroita, ja myös monia lausunta- tai näytelmäkohtauksia, jotka tekijänsä mukaan soveltuvat esitettäviksi hyvin esimerkiksi lasten joulujuhlille. Oopperasta valmistui vain pianopartituuri sekä kolmiosainen, viimeistelemätön sarja orkesterille.
Musiikintutkija
Launis oli ensimmäisiä pohjoissaamelaisen joiun tutkijoita ja tallentajia. Hänen joiusta tekemiään huomioita on toistettu tutkimuksesta toiseen, ja hänen keruumatkojensa tulokset olivat siihen astisista suurimmat. Lapissa tekemiensä keruumatkojen (1904, 1905 sekä Petsamoon 1922) lisäksi hän keräsi uudempia kansanlauluja Kainuussa (1902) ja runosävelmiä Raja-Karjalassa (1905) ja Inkerissä (1903, 1906). Erityisen merkittäviä olivat Launiksen Inkerissä tekemät huomiot laulutilanteista ja laulajien itsensä käyttämistä laulujen nimityksistä. Raja-Karjalassa ja myöhemmällä Inkerin matkalla hänellä oli mukanaan äänityslaite, fonografi. Näiden ja muiden kokoamien aineistojen pohjalta hän toimitti teokset Lappische Juoigos-Melodien (1908), Suomen Kansan sävelmiä -kokoelman osat IV:I (Inkerin runosävelmät, 1910) ja IV:II (Karjalan runosävelmät, 1930) sekä Eesti runoviisid (Tartto 1930).
Launis opiskeli vuosina 1901–1907 Helsingin orkesterikoulussa sävellystä Jean Sibeliuksen ja sellonsoittoa Ossian Fohströmin johdolla ja jatkoi 1907 alkaen sävellysopintoja Berliinissä. Hän valmistui filosofian maisteriksi vuonna 1906 ja tohtoriksi vuonna 1911. Ilmari Krohnin ohjaamassa väitöskirjassa Über Art, Entstehung und Verbreitung der Estnisch–Finnischen Runenmelodien hän analysoi ja luokitteli siihen mennessä kerätyt suomalais-karjalais-virolaisen alueen kalevalamittaiset runosävelmät. Hän toimi vuosina 1918–1922 musiikkianalyysin ja kansanmusiikin tutkimuksen dosenttina Helsingin yliopistossa ja osallistui tuolloin keskeisiin kansainvälisiin keskusteluihin kansansävelmien luokittelun mahdollisuuksista.
Opettaja
Launis toimi musiikinopettajana 1906–1915 Helsingin filharmonisen seuran orkesterikoulussa ja Helsingin musiikkiopistossa. Hän laati toimintaperiaatteet Helsingissä vuonna 1922 perustetulle kansankonservatoriolle, toimi joitakin vuosia sen johtajana ja teki vastaavat suunnitelmat maaseutukonservatorioiden perustamiseksi.
Musiikkielämää Ranskassa
Matkusteltuaan lähes koko 1920-luvun eri puolilla Eurooppaa säveltämässä Launis asettui vuonna 1930 lopullisesti Nizzaan. Hän osallistui aktiivisesti ranskalaiseen musiikkielämään, edisti Ranskan ja Suomen välistä musiikkivaihtoa ja kirjoitti säännöllisesti ranskalaisesta kulttuurista suomalaisiin lehtiin.
Aiheesta muualla
Luettelo Armas Launiksen kirjoittamista lehtiartikkeleista
Lada Samara
Lada Samara, VAZ-2108, VAZ-2109, VAZ-21099 ja VAZ-2115 (1984–) on venäläisen AvtoVAZin valmistama automalli ja seuraaja alkuperäiselle Fiat 124:lle perustuvalle Ladalle.
Lada Samara oli ensimmäinen neuvostoliittolainen suuremmissa sarjoissa valmistettu etuvetoauto, ja aikanaan sangen nykyaikainen. Lada Nivan rinnalla se oli ensimmäinen 1970-luvun auto, joka ei perustunut Fiat 124:ään, vaan se oli täysin neuvostoliittolaisten suunnittelema. Tosin kovasti on yhdennäköisyyttä Alfa Romeo Arnan kanssa, joka kehitettiin yhdessä Nissan Cherryn kanssa. Myöhemminhän AvtoVaz ja Nissan ovat tehneet paljonkin yhteistyötä. Korissa oli käytetty entistä kiilamaisempaa muotoilua. Myös etuovet olivat leveät, jonka takia Samaraa myytiin perheautona. Samaran maasto-ominaisuudet ovat Neuvostoliiton heikkoa tiestöä silmällä pitäen kohtalaisen hyvät korkean maavaran ansiosta.
Auton suunnittelu aloitettiin 1970-luvun puolivälissä ja moottorin suunnittelussa apua saatiin Porschelta. Samara sai Suomessa hyvän vastaanoton, myöhemmin sitä jopa koottiin Uudenkaupungin tehtailla ja markkinoitiin nimellä Eurosamara.
Vuonna 1993 Vjatšeslav Zubarevin vuonna 1992 perustama TTS teki sopimuksen AvtoVAZin kanssa. Vuonna 1995 ensimmäinen täysimittainen LADA Car center avattiin Naberezhnye Chelnyn kaupunkiin ja aloitti suorat toimitukset autotehtaalta. Vuonna 1995 avattiin toimisto Kazaniin. Vuoteen 1997 asti autoilla ajettiin Naberežnye Chelnysta. Sen jälkeen heidät kuljetettiin rautateitse.
Moottori
Samaran sai aluksi vain 1300-kuutioisella moottorilla, joka oli sijoitettu eteen poikittain. Pian tämän jälkeen tuli saataville 1500-kuutioinen moottori. Nämä oli varustettu kaasuttimilla 1990-luvun puoliväliin asti. 1980–1990-lukujen taitteessa saatavilla oli myös edullinen Samara City, jossa oli 1,1-litrainen moottori, joka antoi Samaralle noin 130 km/h huippunopeuden. Vuonna 1991 kiristyivät päästövaatimukset, joten Samaran moottoriin laitettiin Solexilta lisenssoitu Axtec-järjestelmä, joka ohjasi kaasutinta. Lisäksi autoon asennettiin katalysaattori. Järjestelmä ei edustanut toimivuudeltaan huippua, ja vanhetessaan auton pakokaasupäästöt usein kohosivat. 1995 Samara sai kaasuttimen tilalle monipistesuihkutusjärjestelmän, joka oli General Motorsin tekniikkaan perustuva, ja moottorivalikoima supistettiin pelkkään 1,5-litraiseen. Vuodesta 2000 GM:n polttoainejärjestelmä korvattiin samalla Boschin järjestelmällä, joka on myös Lada 110 -mallissa. Samaran moottorin puolikasta käytetään OKA-autossa.
Mallit
Samaran ensimmäinen malli, VAZ-2108, oli kolmiovinen vanhalla maskilla varustettu Samara. Siinä oli ennennäkemättömän leveät 1,3-metriset ovet. Tämä oli paljon enemmän kuin kilpailijoilla. Pari vuotta myöhemmin tuli saataville 5-ovinen malli (VAZ-2109) ja uusi keula, jossa oli uudistettu maski. 1991 tuli saataville Samara Sedan (VAZ-21099). Neuvostoliitossa Samaran pikkuveli oli ZAZ Tavria, joka ulkoisesti oli huomattavan samanlainen, kuin Samara. Takamoottorisen Jaltan seuraaja oli ZAZ Tavria. Se oli tekniikaltaan Samaran kaltainen etuvetoinen monikäyttöauto, mutta kooltaan huomattavasti pienempi. Vuonna 1988 markkinoille tulleen Tavrian moottori oli Samaran 1,1-litrainen. Vieläkin pienempi neuvostoliittolainen pikkuauto oli 2-sylinterisellä moottorilla varustettu Oka. Zaz Tavriaa ei ole tuotu Suomeen. Samaraa valmistettiin uudistettuna Samara-2-mallina (VAZ-2115), jota on saatavana vain sedan-korisena. Valikoimissa oli myös 2-ovinen, rättikattoinen, avomalli, nimeltä Samara Cabriolet. Suomessa tämä malli on harvinainen, mutta vähintään yksi auto on rekisteröity Suomeen.
Myynti ja kokoonpano Suomessa
pienoiskuva|vasen|Eurosamara Samaraa markkinoitiin Suomessa heti sen esittelystä lähtien. Paras myyntivuosi oli 1989, jolloin sen eri versioita rekisteröitiin yhteensä 5 733 kappaletta. Automallikohtaisessa myyntitilastossa se oli tuona vuonna kuudennella sijalla Toyota Corollan, Opel Kadettin, Nissan Sunnyn, Ladan takavetoisen mallisarjan ja Toyota Carinan jälkeen.
Samaran historiaan sisältyy myös parin vuoden jakso, jolloin autoa koottiin Suomessa. Opel Calibran kokoonpano Uudenkaupungin autotehtaalla oli ajautunut vaikeuksiin 1990-luvun puolivälissä, ja Saabin tuotanto oli siirretty pääosin Ruotsiin. Työllisyyden turvaamiseksi Uudessakaupungissa Valmet Automotive neuvotteli brittiläisen Roverin kanssa Land Roverin kokoonpanon aloittamisesta. Hanke kuitenkin kariutui yllättäen, kun BMW osti Roverin.
Autotehtaan tulevaisuuden suhteen päästiin ratkaisuun, kun Valmet solmi marraskuussa 1995 Ladan Saksassa toimineen myyntiyhtiön Euro-Ladan kanssa sopimuksen Samaran kokoonpanon aloittamisesta Länsi-Euroopan markkinoita varten. Tarkoituksena oli koota 20 000 autoa vuodessa kolmen vuoden aikana. Ensimmäiset niin sanotut Eurosamarat, jotka olivat suomalaisten alkuperäisestä mallista kehittelemä versio, valmistuivat Uudenkaupungin satamasta vuokratuissa tiloissa toukokuussa 1996. Autojen myynti ei kuitenkaan vastannut odotuksia Suomessa enempää kuin Euroopassakaan, koska niiden hinta nousi liian korkeaksi Venäjällä tehtyihin autoihin verrattuna. Lisäksi Ladan suomalainen maahantuoja oli hieman aiemmin ottanut edustukseensa myös Fiatin eikä ollut enää erityisen kiinnostunut Ladan markkinoinnista. Samaran valmistus Uudessakaupungissa päättyi jo runsaan kahden vuoden kuluttua heinäkuussa 1998 ja valmiiden autojen määrä jäi 14 000 kappaleeseen, mikä oli alle neljäsosa tavoitellusta 60 000 autosta. Espoolainen Auto-Jalonen-konserni osti valmistajan haltuun jääneet autot ja myi ne kotimaassa yli 20 000 markalla alennettuun hintaan. Samoihin aikoihin Ladan osuus Suomen automarkkinoista pieneni selvästi, kun takavetoisten mallien maahantuonti lopetettiin.
Jonny Magallón
José Jonny Magallón Oliva (s. 21. marraskuuta 1981) on meksikolainen jalkapalloilija, joka edustaa Primera División de Méxicossa pelaavaa Club Leónia. Hän on pelipaikaltaan puolustaja. Meksikon jalkapallomaajoukkuetta Magallón edusti vuosina 2007-2011 pelaten 54 maaottelua.
Seurajoukkueura
Magallón aloitti uransa Tapatío-nimisessä joukkueessa, josta hän siirtyi maan suurseuraan Club Deportivo Guadalajaraan vuonna 2003. Hän pelasi Guadalajarassa peräti kaksitoista kautta ennen kuin siirtyi vuonna 2012 nykyiseen seuraansa Club Leóniin.
Maajoukkueura
Magallón pelasi ensimmäisen maaottelunsa Meksikon jalkapallomaajoukkueessa helmikuussa 2007. Hän pelasi joukkueesta eniten CONCACAF Gold Cupissa ja Copa Américassa 2007. Magallón kuului Meksikon joukkueeseen MM-kisoissa 2010.
Skvaleenimono-oksigenaasi
Skvaleenimono-oksigenaasi eli skvaleeniepoksidaasi on entsyymi, joka katalysoi skvaleenin hapettumista 2,3-oksidoskvaleeniksi. Tämä reaktio on tärkeä sterolien biosynteesissä.
Reaktiomekanismi
Skvaleenimono-oksigenaasi tarvitsee toimiakseen happea ja kofaktorikseen NADPH- ja FADH-molekyylit ja Fe2+-ionin. FADH-molekyylistä muodostuu hapen vaikutuksesta flaviinihydroperoksidi, joka reagoi nukleofiilisella additioreaktiolla skvaleenin 2,3-asemassa olevan kaksoissidoksen kanssa muodostaen 2,3-oksidoskvaleenin. Reaktiossa muodostuu lisäksi flaviinialkoholi, joka hajoaa FAD-molekyyliksi, jonka NADPH-molekyyli pelkistää FADH:ksi. right|thumb|425px|Skvaleenimono-oksigenaasin katalysoima reaktio
Inhibiittorit
Skvaleenimono-oksigenaasin inhibiittoreita ovat muun muassa kupari ja seleniitti-ionit.
Sienilääkkeisiin kuuluvat allyyliamiinit kuten naftifiini ja terbinafiini, joista varsinkin terbinafiini on osoittautunut tehokkaaksi eri sieniä vastaan, inhibitoivat entsyymiä. Ne estävät 2,3-oksidoskvaleenin synteesiä, minkä seurauksena sienet eivät pysty valmistamaan tarvitsemiaan ergosteroleja, mikä johtaa solukalvojen toimintahäiriöihin ja solukuolemaan. Myös eräät tiokarbamaattilääkkeet, kuten tolnaftaatti ja tolsiklaatti ovat entsyymin inhibiittoreita.
Orgaaniset telluuriyhdisteet, kuten dimetyylitelluridi, estävät skvaleenimono-oksidaasin toimintaa. Niiden arvellaan reagoivan entsyymin sisältämien kysteiiniaminohappojen sulfhydryyliryhmien kanssa muodostaen epästabiilin yhdisteen entsyymin kanssa ja näin heikentävän sen toimintaa.
Nick Cassidy
Nicholas "Nick" Cassidy (s. 19. elokuuta, 1994 Auckland) on uusiseelantilainen moottoriurheilija. Kaudella 2023 hän kilpailee Formula E -sarjassa.
Ura
Cassidy aloitti karting-uransa kuusivuotiaana. Vuonna 2008 Cassidy voitti Formula First talvisarjan mestaruuden ja sijoittui vuoden 2008-09 Uuden-Seelannin Formula First -sarjassa toiseksi. Vuonna 2009-10 Cassidy sijoittui Uuden-Seelannin Formula Ford -sarjassa toiseksi voittaen kahdeksan kilpailua kauden aikana. Vuonna 2010 hän ajoi kolme kilpailua Australian Formula Ford -sarjassa sijoittuen kerran palkintokorokkeelle. Vuonna 2011 Cassidy kilpaili Toyota Racing Series -sarjassa sijoittuen loppupisteissä toiseksi häviten sarjan mestaruuden maan miehelle Mitch Evansille. Samana vuonna hän ajoi yksittäisiä kilpailuja. Formula Abarth, ADAC Formel Masters ja V8 Supercars -sarjoissa.
Vuonna 2012 Cassidy jatkoi Toyota Racing Series -sarjassa voittaen sarjan mestaruuden. Samana vuonna hän voitti Uuden Seelannin Grand Prix kilpailun. Vuonna 2013 Cassidy voitti jälleen Toyota Racing -sarjan mestaruuden. Samana vuonna hän ajoi yksittäisiä kilpailuja Eurocup Formula Renault ja Euroopan Formula 3 -sarjoissa. Vuonna 2014 Cassidy kilpaili täyden kauden FR Eurocup -sarjassa suomalaisen Koiranen GP:n tallin kuljettajana. Hän saavutti 20 pistettä kauden aikana sijoittuen sarjan 18:ksi. Vuoden lopussa Cassidy kilpaili arvostetussa Macaon Grand Prix'ssa sijoittuen kilpailussa kolmanneksi.
Vuonna 2015 Cassidy siirtyi Japanin Formula 3 -sarjaan ja voitti sarjan mestaruuden. Samana vuonna hän ajoi kuusi kilpailua Euroopan F3 -sarjassa saavuttaen kaksi palkintosijaa.
Vuonna 2017 Cassidy voitti Super GT -sarjan mestaruuden GT500-luokassa. Cassidy voitti Super Formula -sarjan mestaruuden vuonna 2019.
Pyeongtaek
Pyeongtaek (, hanja 平澤市) on kaupunki Etelä-Korean Gyeonggin maakunnassa. Se sijaitsee linnuntietä 65 kilometriä Soulista etelään. Vuonna 2016 kaupungin väkiluvuksi arvioitiin 470 832.
Poliisiasema
thumb|250px|Satakunnan poliisilaitoksen Porin pääpoliisiasema ulkoa nähtynä. Poliisiasema on rakennus, jossa on työtilat muun muassa konstaapeleille ja muulle poliisilaitoksen henkilökunnalle. Poliisiasemalla on toimistoja ja taukotiloja henkilöstölle sekä autohalli ja muita säilytystiloja poliisin ajoneuvoille ja varusteille. Näiden lisäksi löytyy usein myös sellejä sekä kuulusteluhuoneita.
Suomessa isoimmissa poliisilaitoksissa on tilannekeskus, joissa seurataan valvontakameroiden kuvaa ja mm. palvellaan median edustajia.
Kaskisten kirkko
Kaskisten kirkko on arkkitehti, professori Erik Kråkströmin suunnittelema Kaskisiin 1964–1965 tiilestä ja puusta rakennettu suorakulmainen tornillinen kirkko. Se rakennettiin tontille, joka oli varattu kirkkorakennusta varten asemakaavassa jo kaksisataa vuotta aiemmin, 1767. Kirkkosaliin on liitettävissä viereinen seurakuntasali. Kirkkoa on korjattu vuonna 1974, sen pinta-ala on 460 neliötä ja istumapaikkoja siellä on kirkkosaliin liitettävissä olevat tilat mukaan lukien 275 hengelle. Alttaritaulun Kristuksen otto ristiltä on maalannut Åke Hellman 1965, vanhan kirkkosalin Turusta vuonna 1928 ostettu alttaritaulu Ehtoollinen on kirkon kerhosalissa. Kirkon 12-äänikertaiset urut on valmistanut Kangasalan urkutehdas 1966. Vanhan kirkon 1833 rakennettu ja 1904 korjattu kellotapuli on siirretty hautausmaalle, sen kellot ovat vuosilta 1752 ja 1846.
Kirkon kantavat rakenteet ovat puupilareita ja -palkkeja. Puuosat ovat painekyllästettyjä ja niiden ulkopinta on petsattu. Seinäpinnat ovat tiiltä ovikorkeuteen saakka, myös kirkon lattia on tiiltä.
Apian kanava
thumb|Apian kanava Apian kanava on Valkeakoskella sijaitseva avokanava Valkeakosken kanavasta ylävirtaan Mallasvedessä.
Apiankoski on ensimmäisen kerran perattu vuosina 1818–1820. Tällöin väylää pystyivät käyttämään pienet alukset. Ensimmäinen varsinainen kanava rakennettiin Valkeakosken kanavoinnin yhteydessä ja se valmistui vuonna 1867. Kanavan syväykseksi tuli 1,5 metriä. Kanava kunnostettiin vuonna 1938.
Nykyinen kanava on vuodelta 1957, jolloin Valkeakosken uuden kanavan valmistuttua Apian kanava levennettiin 22 metrin levyiseksi. Kanavassa kulkee väylä, jota käyttävien alusten suurin syväys on 1,8 metriä ja leveys 7,5 metriä. Kanavan ylittää riippusilta, joka rajoittaa maston korkeudeksi 5,0 metriä.
Lähteet
<references group="Sarkkinen"/>
Holstein-interglasiaali
Holstein-interglasiaalista tehdyissä tutkimuksissa nähdään interglasiaalijaksolle tyypillinen arolajiston levittäytyminen ennen koivun ja muiden puiden saapumista. Suomessa kasvoi Holstein-interglasiaalin aikana monia nykyisin täällä tuntemattomia kasvilajeja, muun muassa serbiankuusta (Picea omorika).
Holstein-kauden ihminen oli neandertalinihmisen edeltäjä tai varhaisnykyihminen, joka tuotti Clacton- tai Acheul-tyypin esineitä. Holstein-kauden ihmistä sanotaan Swanscomben ihmiseksi ja Steinheimin ihmiseksi. Molemmissa oli sekä Neandertalin että nykyihmisen piirteitä.
Botafogo de Futebol e Regatas
Botafogo de Futebol e Regatas, paremmin tunnettu pelkästään nimellä Botafogo, on Rio de Janeiron kaupungissa Brasiliassa toimiva urheiluseura. Tunnetuksi se on tullut jalkapallojoukkueestaan.
KRS-One
Lawrence Krisna Parker (s. 20. elokuuta 1965 New York, New York), tunnetaan taiteilijanimeltä KRS-One, on yhdysvaltalainen hip hop -artisti. Hänellä on ollut uransa aikana lukuisia muitakin pseudonyymejä, kuten Kris Parker, The Blastmaster ja The Teacha.
Yksityiselämä
Parker on kasvissyöjä ja uskonnoltaan hindu.
Albin Amelin
pienoiskuva|Albin Amelin Albin Amelin (1902–1975) oli ruotsalainen ekspressionistinen taidemaalari. Hän oli erikoistunut suurkaupungin työläismiljööseen mutta teki lisäksi kukka- ja maisemamaalauksia. Hänen maalauksensa ovat usein kookkaita, värit hehkuvia. Amelinin tyyli oli ekspressionistinen, voimakas, hieman raskas. Loppuaikoinaan hän maalasi jonkin verran hillitymmällä tyylillä.
Tšekin käytävä
thumb|upright=1.2|{{legend|#f07171|Ehdotettu käytävä}}Pisteviiva – [[Burgenland nykyään.]]
Tšekin käytävä oli ensimmäisen maailmansodan jälkeen vuonna 1919 järjestetyssä Pariisin rauhankonferenssissa tehty ehdotus, joka olisi yhdistänyt Tšekkoslovakian ja Jugoslavian kuningaskunnan toisiinsa. Ehdotusta kutsutaan usein myös Tšekin–Jugoslavian alueelliseksi käytäväksi. Nimeä Tšekin käytävä käytetään, koska rauhankonferenssissa Jugoslavian edustajat totesivat pitävänsä parempana, että alue annetaan tšekeille. Rauhankonferenssi hylkäsi ehdotuksen.
Käytävä olisi muodostunut Burgenlandista ja muista alueista pitkin tulevaa Itävallan ja Unkarin rajaa. Joskus aluetta kutsutaan Läntiseksi Transdanubiaksi. Maaliskuussa 1916 Ranskan hallitukselle lähetetyssä muistiossa Tomáš Masaryk totesi, että käytävä korjaisi jaon tšekkoslovakkeihin ja jugoslaaveihin, joka oli seurausta 800-luvulla tapahtuneesta unkarilaisinvaasiosta.
Käytävästä olisi tullut 200 kilometriä pitkä ja 80 kilometriä leveä. Käytävään olisi tullut osia Unkariin kuuluvista Mosonin, Sopronin, Vasin ja Zalan komitaateista. On olemassa myös vaihtoehtoisia ehdotuksia, jossa käytävästä olisi tehty merkittävästi suurempi.
On epätodennäköistä, että slaavilaisvaltiot olisivat saaneet tämän ehdotuksen hyväksytyksi käyttämällä kansojen itsemääräämisoikeusperiaatetta. Alueella oli 1 171 000 asukasta, joista 662 000 oli unkarilaisia, 220 000 slaaveja ja 289 000 muita, jotka olivat enimmäkseen saksalaisia. Tšekkiläisten mukaan käytävän tarkoitus oli erottaa saksalaiset Itä- ja Keski-Euroopasta. He myös mainitsivat, että tämä järjestely hyödyttäisi Ranskaa. Useimmat spekuloivat, että tarkoitus oli antaa Tšekkoslovakialle suurempi osa Tonavasta, jotta Bratislavasta voitaisiin tehdä suuri satama joelle. Tämä olisi eristänyt Unkaria vieläkin enemmän. Tšekkoslovakian edustajat väittivät, että Bratislava oli Slovakian muinainen pääkaupunki, jättäen kertomatta, että Bratislava oli neljäsataa vuotta Unkarin pääkaupunki.
Panslavistit tukivat ehdotusta, koska se olisi luonut yhteisen rajan kahdelle slaavien yhtenäisyyttä edustaneelle valtiolle, Tšekkoslovakialle ja Serbien, kroaattien ja sloveenien kuningaskunnalle. Lisäksi panslavistit sanoivat, että käytävä yhdistäisi pohjois- (länsislaavit) ja eteläslaavit. Tätä ajatusta tukivat myös kroaattinationalistit, jotka halusivat Burgenlandissa asuvat Burgenlandin kroaatit ja muutamissa Slovakian kylissä asuvat kroaatit osaksi Jugoslavian valtiota. Käytävän olemassaoloa tukivat sellaiset, joiden mielestä Itävallalla ja Unkarilla ei enää ollut mitään syytä yhteiseen rajaan, koska Itävalta-Unkaria ei enää ollut olemassa.
Zuozhuan
Zuozhuan (左傳; pinyin: Zuǒzhuàn; Wade-Giles: Tso chuan) on yksi varhaisimmista säilyneistä kiinalaisista historiallisista teksteistä. Se käsittelee muinaisen Kiinan tapahtumia vuodesta 722 eaa. vuoteen 468 eaa. Zuozhuania on perinteisesti pidetty Zuo Qiumingin Kevättä ja syksyä -vuosikirjojen kommentaarina. Moni tutkija pitää sitä kuitenkin itsenäisenä työnä, joka käsittelee samaa ajanjaksoa ja joka myöhemmin yhdistettiin vuosikirjoihin. Huomattavat nykytutkijat kuten Yang Bojun (楊伯峻) ovat sitä mieltä, että teos koostettiin Taistelevien läänitysvaltioiden aikana, viimeistään 389 eaa. Zuozhuan on yksi tärkeimmistä Kevättä ja syksyä -aikakautta käsittelevistä historiallisista lähteistä.
Zuozhuan on ensimmäinen tunnettu teksti, jossa mainitaan kiinalainen wéiqí -lautapeli kappaleessa, joka käsittelee Lun herttua Xiangin 25. hallitusvuotta (548 eaa.). Teoksessa on yksi varhaisimpia mainintoja ammattimaisen ennustajan suorittamasta kasvojenluvusta.
Zuozhuania pidetään Shijin ohella klassisen kiinalaisen proosan helmenä. Se toimi sukupolvien ajan kiinalaisten proosankirjoittajien esikuvana.
Heinolan vesitorni
thumb|Heinolan vesitorni Heinolan vesitorni on Heinolassa sijaitseva vuonna 1951 valmistunut tiilirakenteinen vesitorni. Tornin on suunnitellut arkkitehti Kaarlo Könönen. Se on rakennettu keskustan tuntumaan harjun laelle. Ylimmässä kerroksessa, 45 metrin korkeudessa, sijaitsee näköalakahvila.